cyanic-selkie/wikianc huggingface dataset:
Johan Christian Castberg
Castberg var sønn av konsertmester Torgrim Castberg, som døde av hjernehinnebetennelse i Paris i 1928. Castberg, som på dette tidspunktet var 17 år gammel, ble også rammet av sykdommen, men overlevde. Riktignok ble han døv på høyre øret, og måtte gi opp musikerkarrieren. Han satset da på sitt andre talent og ble tegner.
I 1930-årene var han avistegner for blant annet Morgenbladet og Norges første interiør- og livsstilsmagasin Hus og Have. Etter andre verdenskrig etablerte han seg som portrettmaler, og utover på 1940-, 50- og 60-tallet portretterte han en rekke berømtheter i Norge og utlandet som Prins Eugen, Lord Mountbatten, Sophia Loren, Audrey Hepburn og Isaac Stern.
Bom (samferdsel)
En bom er en stang eller et stengsel i tre eller metall som sperrer en vei (bomvei), jernbaneovergang eller et ferjeleie. Satt i system brukes bommer i dag til bomringer for innkreving av bompenger til finansiering av veianlegg og utbygging av kollektive trafikktilbud.
Gamlebyen i Damaskus
Gamlebyen i Damaskus ligger i Syrias hovedstad Damaskus, og har siden 1979 stått på UNESCOs verdensarvliste. Byen ble grunnlagt i det 3. årtusen f.Kr, og er en av de eldste byene i Midtøsten. I middelalderen var byen sentrum i en blomstrende håndverksindustri, med sverd, damask og kniplinger som spesialiteter.
Historie
Første gang Damaskus nevnes er det med navnevarianten «Ta-ms-qu», og da var stedet i en amorittisk region midt i en konfliktsone mellom hettittene og egypterne. Byen var tributtbetalende helt til havfolkenes røvertokter ca 1200 f.Kr. svekket byens erkerivaler. Dermed klarte de semittiske arameerne å etablere en uavhengig bystat her, Aram-Damaskus (11. årh. – 733 f.Kr.), og navngav sin hovedby Dimashqu eller Darmeseq. Den lå på søndre bred av elvens hovedløp.
Gamlebyen ligger på søndre bredd av elven Baradas hovedløp. Den horisontale (øst-vest) diameter i ovalen er om lag 1.5 km, og den vertikale diameter (Cardus Maximus) er om lag 1 km. Arealet er på 86,12 hektar. Muren rundt er 4,5 km lang og for det meste romersk, senere ytterligere påbygd med festningsverker av ayyubidene og mamelukkene.
Arkitektur, severdigheter
Området, som er omgitt av en stor romersk mur, inneholder mange eksempler på islamsk arkitektur. Umajjademoskéen, bygget i 705, har fortsatt mosaikker og minareter fra den opprinnelige konstruksjonen i behold. Et annet eksempel er mausoleet til Saladin, bygd i 1193.
En annen viktig moské er Takiyyeh-Sulaymaniyyeh. Den ble bygget i osmansk stil i 1554 og har lag av svarte og hvite steiner og lange, iøynefallende minareter.
Bibelske steder: Gamlebyen har også viktige steder og bygninger fra kristendommens historie. Her ligger blant annet gaten som kalles Den rette, som nevnes i Apostlenes gjerninger (9,11), der apostelen Paulus bodde etter at han ble omvendt. St. Paulus-kapellet sies å være bygget på det sted i bymuren hvorfra disiplene hans reddet livet hans ved å fire ham ned fra et vindu (2. Korinterbrev 11,32-33). Ved enden av Bab Sharqi-gaten er Ananias' hus, et underjordisk kapell som var kjelleren under der Ananias (ApGj 22,3) bodde. I umajjademoskeen er det et litt indre hus der man mener at Johannes døperens hode er oppbevart - det gjender bare hodfet (Kong Herodes Antipas fikk ham halshugget etter ønske fra sin kone Herodias, som var hans halvbrors tidligere kone -jgr. gor eksempel Matteusevangeliet 14,1-12). På moskeens sted var det tidligere en kirke, Døperen Johannes' basilika (gresk: Βασιλική του Αγίου Ιωάννη του Βαπτιστή; Vasilikí tou Agíou Ioánni tou Vaptistí).
Sayyidah Ruqayya-moskeen, nær Umajjademosketen, er knyttet til Husayn ibn Alis yngste datter. Sayyidah Zaynab-moskeen rommer Zaynab bint Alis grav.
Det historiske Amara-distriktet er inne i Gamlebyen. En rekke kristne patriarkater har sine hovedseter og hovedkirker øst i Gamlebyen.
Overland Park
Overland Park er den andre mest befolkede byen i Kansas med 165 890 innbyggere. Byen ligger i Johnson County i utkanten av Kansas City. I 2006 ble Overland Park kåret til USAs sjette beste sted å bo av CNN/Money and Money magazine.
Jonathan Powell
Jonathan Powell (født 1947) er en britisk TV-produsent. Etter at han tok eksamen hos University of East Anglia i 1968, begynte han å jobbe med dramaserier, og han produserte programmer som Crown Court.
Han produserte flere dramaserier på 1970-tallet. Flere av disse var basert på bøker, slik som A Christmas Carol (1977) og Wuthering Heights (1978). Han er sannsynligvis mest berømt for å ha produsert BBC-serien Tinker, Tailor, Soldier, Spy (1979) og oppfølgeren Smiley's People (1982).
I 1982 fikk han jobben som leder for dramaserier hos BBC Television og han tok senere over som leder for drama. I 1987 steg han igjen i gradene da han fikk jobben som controller for BBC One etter at Michael Grade sluttet. Han var ansvarlig for bestillingen av såpeoperaen Eldorado, som varte bare et år og ble regnet som en dyr og flau fiasko for BBC av både kritikere og seere. Han var også ansvarlig for å sette Doctor Who på pause i 1989, noe som effektivt var en kansellering av serien.
Han beholdt denne stillingen frem til 1993, da han forlot BBC for å jobbe hos Carlton Television, hvor han ble leder for drama og samproduksjon. I desember 2005 har han fremdeles den stillingen.
Steinslandsvatnet
Steinslandsvatnet er en innsjø i Modalen kommune i Hordaland. Den har utløp mot sør til Moelva, mens hovedtilløpet er Steinslandselva fra nord.
Justin Gatlin
Justin Gatlin (født 10. februar 1982 i Brooklyn, New York) er en amerikansk friidrettsutøver. Han er verdensmester på 60 meter innendørs to ganger, i 2003 og 2012, og har VM-gull på 100 og 200 meter fra VM i friidrett 2005. Han vant også 100 meter i sommer-OL 2004 i Athen. Han har vært utestengt fra friidrett på grunn av doping to ganger; fra 2001 til 2002 og fra 2006 til 2010.
Hans personlige rekord på 100 meter er 9,74, noe som gjør ham til den femte raskeste utøveren i historien på denne distansen.
Gatlin tok gull på 100 meter i VM i London 5. august 2017 med tiden 9,92 og slo da favoritten Usain Bolt. Gatlin ble da eldste vinner av 100 meter noen gang.
Tidlig karriere
Gatlin var tidlig i karrieren en lovende utøver på 110 meter hekk, men etter hvert kuttet han ut hekkene. Han ble tatt opp fra high school til University og Tennessee som hekkeløper, men universitetets trenere Vince Anderson og Bill Webb fikk ham til å satse på sprint i stedet. I 2001 vant han både 100 meter (10,08) og 200 meter (20,11 med for mye medvind) i NCAA-mesterskapet utendørs. I NCAA-mesterskapet innendørs kom han på 4.-plass på 60 meter og 200 meter. I Southeastern Conference utendørs vant han 200 meter, med tiden 20,32, og han kom på 2.-plass på 100 meter og 4.-plass på 110 meter hekk. Han kom på 2.-plass på både 60 og 200 meter i Southeastern Conference innendørs.
Dopingsaken i 2001
I juni 2001 testet Gatlin positivt for amfetamin i det amerikanske juniormesterskapet. Han ble derfor utestengt fra idrett i to år. Han påklagde denne avgjørelsen, fordi resultatet skyldtes medisin han tok mot Attention Deficit Disorder (ADD), en sykdom han fikk påvist da han var 9 år gammel. Klagen ble tatt til følge, og dommen ble opphevet i juni 2002.
2002-2006
Gatlin vant både 60 og 200 meter i NCAA-mesterskapet innendørs 2002. I NCAA-mesterskapet utendørs kom han på 2.-plass på 100 meter med tiden 10,22. I Southeastern Conference vant han 60 og 200 meter innendørs, og han vant også 100 meter i Southeastern Conference utendørs, men kom der på 2.-plass på 200 meter.
Høsten 2002 ble han profesjonell utøver.
I VM i friidrett innendørs 2003 vant han 60 meter på tiden 6,43, foran Kim Collins og Jason Gardener. Han vant også samme distanse i USA-mesterskapet innendørs. Han deltok på Louisiana State Universitys lag i det årlige Penn Relay Carnival som vant både 4 x 100 meter og 4 x 200 meter. I Golden League vant han 100 meter i Zürich og 200 meter i Brüssel, og han vant også 100 meter i Moscow Challenge.
Gatlin kom på 2.-plass på både 100 og 200 meter i det amerikanske OL-uttaket, som også var USA-mesterskapet i friidrett 2004. VIed OL 2004 i Athen vant han gullmedaljen på 100 meter på tiden 9,85, der han slo Francis Obikwelu fra Portugal og tittelforsvareren Maurice Greene. Tiden hans var personlig rekord, og var det nest raskeste 100 metersløpet i OLs historie. Han tok også bronse på 200 meter, og sølv med det amerikanske laget på 4 x 100 meter stafett.
I USA-mesterskapet i friidrett i juni 2005 løp han både 100 og 200 meter. 100 meteren ble dramatisk, da Gatlin først ble diskvalifisert for tyvstart, men denne diskvalifiseringen ble omgjort, og han vant løpet med tiden 10,08, der Maurice Greene måtte bryte med skade midtveis. Han vant også 200 meter, med tiden 20,04. Han var den dominerende sprinteren i VM 2005 i Helsingfors, der han vant gull på både 100 meter og 200 meter. På 100 meter løp han på 9,88, og passerte mållinjen hele 17 hundredeler foran neste løper.
Gatlin satte 12. mai 2006 ny verdensrekord på 100 m med tiden 9,76 i et Super Grand Prix-stevne i Doha, Qatar. Fem dager senere ble imidlertid tiden fra Qatar korrigert til 9,77. Det betyr at Gatlin bare tangerte Asafa Powells ett år gamle rekord. Han vant også 100 meter i USA-mesterskapet i friidrett utendørs i juni 2006, men både tiden fra Qatar og seieren i USA-mesterskapet er blitt strøket på grunn av dopingsaken mot ham i 2006.
Dopingsaken i 2006
Justin Gatlin ble i 2006 for doping og ble utestengt fra idretten i 4 år. Han var tatt for dopingbruk tidligere og fikk derfor en lang straff. Videre mistet han verdensrekorden han satte i 2006.
Tilbakekomsten i 2010
Hans første konkurranse etter utestengelsen var 3. august 2010, da han vant et løp i Rakvere i Estland, med 10,24. Han var da 28 år gammel. Noen dager senere vant han også Ergo World Challenge i Tallinn, med 10,17 sekunder. Han vant også Finnish Elite Games i Joensuu i august, og kom på 2.-plass bak Yohan Blake i italienske Rovieretto, der Blake løp på 10,06 og Gatlin på 10,09.
2011
I USA-mesterskapet i friidrett 2011 i juni vant han både sitt innledningsheat og sin semifinale, men i finalen ble han slått av Walter Dix (9,94), og kom dermed på 2.-plass med tiden 9,95. Michael Rodgers kom på 3.-plass i dette løpet. Gatlin ble tatt ut til VM i friidrett 2011 i Daegu i Sør-Korea. I juli vant han Meeting de Atletismo i Madrid, med tiden 10,10, foran Dwain Chambers. I VM greide han imidlertid bare 10,23 i semifinalen, som var 13. beste tid, og kom dermed ikke til finalen. Han løp med smerter i beina i VM, fordi han hadde fått frostskader i beina rett før VM, da han skulle i kuldekammer for restitusjon etter trening, men hadde på seg våte sokker, som frøs fast til beina. I Diamond League 2011 deltok han i Eugene Prefontaine Classic, der han kom på 6.-plass, og i Memorial van Damme, der han kom på 4.-plass. I november 2011 løp han 100 meter på 9,45 på det japanske TV-shower «Kasupe!», ved hjelp av en kraftig vindmaskin som ga medvind på over 25 m/s.
2012
I USA-mesterskapet i friidrett innendørs 2012 i februar kom Gatlin på 2.-plass, bak Trell Kimmons. Gatlin tok gull på 60 meter i VM i friidrett innendørs 2012 i Istanbul, foran Nesta Carter og Dwain Chambers. Han løp på 6,46. Han vant Diamond League-stevnene i Doha og Eugene, og kom på 2.-plass i Paris. Han vant USA-mesterskapet i friidrett 2012, som også var OL-uttak, med ny personlig rekord på 9,80 sekunder. I sommer-OL 2012 i London kom han på 3.-plass i finalen, bak Usain Bolt, som satte ny olympisk rekord med 9,63, og Yohan Blake, som tangerte sin personlige rekord på 9,79. Gatlin satte selv personlig rekord med tiden 9,79 sekunder.
2013
Gatlin startet Diamond League 2013-sesongen med seier i Doha i mai. Den 6. juni 2013 vant han også Golden Gala-stevnet i Roma, der han slo Usain Bolt med et hundredels sekund. Han vant til sammen tre Diamond League-stevner denne sesongen, og vant Diamond League 2013 sammenlagt, med 14 poeng, foran Usain Bolt og Nesta Carter.
I USA-mesterskapet i friidrett 2013 kom han på 2.-plass på 100 meter, med tiden 9,89, bak Tyson Gay som løp på 9,75. I juli ble det imidlertid kjent at Tyson Gay hadde testet positivt på doping i mai, så alle hans resultater fra juli 2012 til juni 2014 ble strøket. Gatlin står derfor som vinner av USA-mesterskapet 2013. I VM i friidrett 2013 løp han på 9,99 i innledningsheatet og 9,94 i semifinalen, og kom til slutt på 2.-plass i finalen med sesongbestenotering på 9,85, kun slått av Usain Bolt som løp på 9,77. Han deltok også på USAs stafettlag som fikk sølv på 4 x 100 meter stafett, bak Jamaica.
2014
I Diamond League 2014 vant han de to første 100 meter-løpene Shanghai Golden Grand Prix i Shanghai og Prefontaine Classic i Eugene. Tiden hans i Prefontaine Classic var 9,76, men her hadde han for mye medvind (+2,7 m/s) til at dette er gyldig som personlig rekord. Han vant også Golden Gala i Roma og Athletissima i Lausanne, men disse telte ikke i Diamond League. Han satte personlig rekord i Memorial Van Damme, med 9,77 sekunder, og vant 100 meter i Diamond League 2014 sammenlagt med 16 poeng, foran Mike Rodgers som fikk 13 poeng. Han løp 200 meter på 19,68 i Herculis-stevnet i Monaco, og disse resultatene gjorde at han ble nominert til IAAFs Athlete of the Year (som ble Renaud Lavillenie).
2015
I USA-mesterskapet i friidrett 2015 satte han ny personlig rekord på 200 meter, med tiden 19,57, noe som gjorde ham til den femte raskeste utøveren gjennom tidene. Han vant distansen, og satte ny mesterskapsrekord med denne tiden.
Da han vant Diamond League-stevnet i Lausanne 9. juli 2015, med tiden 9,75, var han ubeseiret i 26 løp på rad siden august 2013.
Gatlin hadde raskest tid av alle i innledningsheatene på 100 meter i VM i friidrett 2015 i Beijing, der han løp på 9,83. Han hadde også raskest tid i semifinalen, der han løp på 9,77, men i finalen ble han slått av Usain Bolt, som løp på 9,79. Gatlins tid ble 9,80.
2016
Gatlin løp 100 meter på 9,45 sekunder i et japansk TV-show i februar 2016, men dette var med 20 m/s medvind ved bruk av en vifte, så det teller ikke som noen offisiell rekord. Han vant 100 meter Diamond League-stevnet i Shanghai 14. mai, der han løp på 9,94.
2017
35 år gammel vant han 100 meter i USA-mesterskapet i friidrett 2017, med tiden 9,95, som var ny verdensrekord i Masters-klassen (veteraner).
2019
Han vant sølvmedaljen på 100 meter under VM i friidrett 2019.
Slaget ved Adys
Slaget ved Adys ble utkjempet i 256 f.Kr. mellom Karthago og den romerske republikk, ledet av Marcus Atilius Regulus. Romerne påførte karthagenerne et knusende nederlag, og Karthago ba om fred. Den første punerkrig fortsatte imidlertid fordi vilkårne Regalus ga var så frastøtende at folket i Karthago bestemte seg for å fortsette krigen.
Fylkesvei 6546
Fylkesvei 6546 (Fv6546) går mellom Myrhaug og Jenshaugen i Holtålen kommune. Veien er 14,7 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 576 (Sør-Trøndelag).
Kükenthaløya
Kükenthaløya er en øy som ligger nord for Barentsøya og sør for Heleysundet og Spitsbergen, på Svalbard.
Tai chi chuan
Tai-chi Chuan er en type kinesisk myk, indre kampsport praktisert i både forsvar og for dens helsemessige fordeler kombinert med stressmestring. Den tidligste kampformen har muligens hatt sitt opprinnelig utspring i buddistiske munker som forsvarte rismarkene sine. Andre indre kampsporter er bāguàzhǎng og xíngyìquán.
Det er mange stilarter innen Tai Chi Chuan, selv om de fleste er enige om at de er alle basert på systemet lært av Chen-familien til Yang-familien i 1820-årene. Det kan være viktig å merke seg at navnet tai chi chuan er relativt nytt og at de tidligere utøverne av kampsporten ikke lett ville kjent igjen verken navn eller form på mye av det som i dag går for å være Tai Chi. De fleste stilartene er oppkalt etter personen som lagde dem. De mest kjente er Yang, Chen, Sun, Wu/Hao og Wu. Noen av disse har undergrupperinger igjen.
Grunnstilling og pusteteknikk i Tai Chi praktiseres på samme måte som i Qi Gong og er særdeles viktig for videre utførelse. Yoga anses for å være første trinn for kroppslig utførelse og kontroll, stående bevegelsestrening i form av Qi Gong er andre trinn og Tai Chi er tredje trinn, en form for meditasjon i bevegelse der det gjelder å holde grunnstilling og riktig pusteteknikk under utførelsen av formen. Formen består av en lang serie med bevegelsesmønstre som i utgangspunktet er meget vanskelig å gjøre etter mesterne. Repetisjon av bevegelser er ikke et mål i seg selv. Ingen kan bli ferdig utlært. Øvingene gjøres ved hjelp av en instruktør. Kognitiv læring er ikke sentralt da det handler mest om kroppskjennskap og naturlig bevegelse. Å lese om Tai Chi har derfor liten hensikt i forståelsen av utførelsen. I beskrivelsene av bevegelser benyttes bilder til fortolkning i stedet for matematiske vinkler og halvsirkler.
Tai Chi benytter seg av bevegelsesmomenter i midje- og hoftepartiet (sirkelbevegelser) og styrken i beina til å generere mest mulig kraft med minst mulig anstrengelse. Dreiemoment er et sentralt fysisk begrep. Bevegelsene handler om mestring av balanse og kjennskap til kroppens tyngdepunktforflytning. Tyngdepunkt er et annet sentralt fysisk begrep. Bevegelse er universelt. Innlæringen av de naturlige bevegelsene kan brukes til å mestre dagliglivets bevegelser langt bedre, som f.eks å sette seg inn i bil og snu seg rundt for å løfte bæreposer. Gjennom naturlig kroppsbevegelse, avslapningsteknikker og pust kan helsegevinster oppnås. Tai Chi er meget aktuelt som alternativ bevegelsestrening i fysioterapi.
Fokus i kamp ligger i å absorbere og parere motstanderens angrep slik at det ikke har noen effekt, for så å benytte seg av den strategisk overlegne posisjon denne taktikken har ført til for å angripe. Ofte dreier det seg om å søke etter motstanderens bevegelige tyngdepunkt og selv inneha et lavt og gunstig tyngdepunkt til enhver tid. Om motstanderen griper tak eller slår fra seg eller springer frem ukontrollert, så kan utøveren forutsatt ro, posisjon og kontroll raskt bringe vedkommende ytterligere ut av balanse. Det handler om å forsvare seg, redusere egen aggresjon og beholde roen til enhver tid. Metodene for å slå tilbake kan i teorien være brutale i form av beinbrytning, men vil i vanlig praksis være som å føre en dansepartner over ende.
Tai Chi kan trenes veldig sakte. Dette sørger for at kroppen lærer raskere enn om utøveren hadde utført øvelsene hurtig og ukontrollert. Ved å gjøre øvelsene sakte og kontrollert under trening kan utøveren på et senere tidspunkt utføre bevegelsene både raskere og mer korrekt. Tai Chi er meget krevende og man bruker mye tid på å øve inn det grunnleggende. Trening betaler seg i det lange løp, da utøveren vil få god kjennskap til sin egen kropp og utøvelsen av formen. Hvis man mestrer den lange formen innenfor Tai Chi tilfredsstillende, skal en halvtimes rolig trening hver dag være tilstrekkelig. Det er vanlig at læringsprosessen tar mange år. I et lenger perspektiv er den grunnleggende øvingen en livslærdom, som kan og vil gå tapt i en passiv og unaturlig tilværelse.
Tai Chi er lite utbredt i Norge, men er mer populært i Sverige per 2013.
Fylkesvei 578
Fylkesvei 578 (Fv578) går mellom Vågsbotn og Biskopshavn i Bergen kommune i Hordaland.
Tung krysser
Den tunge krysseren var en type av den lette krysseren, et krigsskip i det tjuende århundret for langavstandsoppdrag, høy hastighet og tung bestykning på mer enn 203mm i kaliberet samt deplasement på mer enn 10 000 tonn. Den tunge krysseren ble skilt fra sin forgjengeren med en ny klassifisering av skipstypen basert på artilleristyrke og deplasement etter Washingtonkonferansen 1922. Den lette krysseren normalt kan ha et deplasement på opptil 10 000 tonn og tung bestykning på opptil 152mm eller 155mm. Betegnelsen på den nye skipstypen som heavy cruiser på engelsk og scwerer kreuzer på tysk ble benyttet i de fleste marineflåtene først etter 1930.
Den første lette krysseren som teknisk sett var egentlige en tung krysser, HMS «Hawkins», var allerede levert i 1918 og dermed skulle tjente som inspirasjon for den nye skipstypen. Den britiske marinen identifiserte et behov for en kryssertype for eskorteoppdrag med ekstra rekkevidde i mellomrommet mellom den lette krysseren og slagkrysseren. Etter Washingtonkonferansen startet de fleste marineflåtene byggingen av et stort antall tunge kryssere kalt «Washingtonkryssere». Under den andre verdenskrigen 1939-1945 ble restriksjonene på byggingen av tunge kryssere oppgitt av de krigførende sjømaktene, og en rekke ulike klasser for forskjellige hovedroller, f.eks som eskortefartøyer med tung luftvern for hangarskip og slagskip, hadde oppstått.
Den tunge krysseren i ettertiden ble den største krigsskipstypen som fremdeles var benyttet av en rekke marineflåter deriblant den amerikanske og den sovjetiske marinen, betegnet som «large cruisers». Artillerivåpenet ble ikke lenge så effektivt mot andre skip som styrebare raketter som i 1950-årene revolusjonerte sjøkrigføringen, dermed var det ikke lenge noe behov for krigsskip med tung artilleri.
Janne Fardal Kristoffersen
Janne Fardal Kristoffersen (født 8. november 1970 i Lindesnes) er en norsk politiker (H) som fra 2011 til 2019 var ordfører i Lindesnes kommune.
Hun har vært medlem av Lindesnes kommunestyre siden 2003, og var gruppeleder og varaordfører 2003–2011. Hun har også vært kvinnepolitisk leder i Vest-Agder Høyre siden 2006 og 1. vararepresentant til Stortinget fra Vest-Agder siden 2009. Hun var ellers leder i Lindesnes Høyre 2005–2006.
Hun har grunnfag i norsk, engelsk og markedskommunikasjon, og tok senere utdannelse til helsefagarbeider i hjemmesykepleien og videreutdannelse i psykiatri og geriatri. Fardal Kristoffersen har jobbet hjemmesykepleien i hjemkommunen Lindesnes.
Topsæ
Topsæ er en innsjø i Bygland kommune i Agder. I nordenden av vannet ligger Topsæfossen og på øst- og vestsiden ligger støylene Topsæheiæ og Topsæliæ. Jarnverksstøylen ligger innerst i Jarnverksbukta som strekker seg vestover. Støylene og grunnen rundt vannet hører til Åraksgårdene på Åraksbø. I utløpet ligger en gammel tømmerfløtningsdam og en bu som fløterne benyttet da de fløtet tømmer ned Tovdalsvassdraget. Det er bedrevet lite skogsdrift rundt Topsæ.
Pluralis
Pluralis (forkortet: ) er et grammatisk trekk i kategorien numerus. Det er et markert trekk i kategorien, umarkert er singularis. Pluralis uttrykker at ordet som står i pluralis refererer til flere enn en referent. I tonumerussystem er pluralis det andre trekket, men det finnes også systemer med tre eller flere numerus. De aller fleste språkene i verden har grammatikalisert numerus, og de har dermed pluralis.
Telemarksbakken
Alt i 1958 var det planer om en, etter datidens målestokk, storbakke i Skien. Hegnabakken i Bjørkedalen skulle være en 100-metersbakke, men bakken ble aldri bygd. Først på 1980-tallet ble det alvor av å bygge en større hoppbakke i Skien. Telemarksbakken ble bygd i 1986 og prøvehoppet året etter. Etter NM i 1988, der langrennsøvelsene måtte flyttes til Vang på grunn av snømangel og sterk vind gjorde at spesialhopprennet i Telemarksbakken måtte utsettes, var bakken i bruk bare fram til 1999.
I 2004 ble det bestemt at hoppbakken skulle rives, men sommeren 2013 sto stillaset og dommertårnet fremdeles, forfalt og i svært dårlig stand. Nytt vedtak om riving av bakken ble gjort i 2015.
Norsk Rejsebureau
Norsk Rejsebureau er et dansk reisebyrå, etablert i 1909, som tilrettelegger reiser for dansker som reiser på ferie til Norge. Selskapet er i privat eie.
174 Phaedra
174 Phaedra er en hovedbelteasteroide. Den ble oppdaga den 2. september 1877 av James Craig Watson fra Detroit Observatory i Ann Arbor. Den er oppkalt etter Faidra fra gresk mytologi.
Israel under Sommer-OL 2004
Israel under Sommer-OL 2004. Trettiseks sportsutøvere fra Israel deltok i tretten sporter under Sommer-OL 2004 i Athen. De kom på 52.-plass med en gull- og en bronsemedalje. Ariel Zeevi var landets flaggbærer under åpningsseremonien.
Nesten-Hodeløse Nikk
Ghosts (Harry Potter) הארי פוטר - דמויות משנה Haast Onthoofde Henk Spöken i Harry Potter
Delirious?
Delirious? (spørsmålstegnet er en del av navnet) er et band fra Littlehampton, England. Slo igjennom i 1997 med albumet King Of Fools, da både selve albumet og flere av singlene var inne på de offisielle britiske hitlistene. Har også de seneste årene blitt svært populære i Tyskland.
Delirious? har vært et av de mest populære kristne bandene siden starten på 1990-tallet. Sangene de spiller blir spilt i kirker verden over, og platene deres er solgt i flere millioner eksemplarer.
Cutting Edge
I 1996 kom livealbumet Live & In The Can ut, med 7 låter live, i tillegg til en rekke "spontaneous parts", med utdrag fra forskjellige konserter.
King Of Fools
I 1997 ga de ut King Of Fools, et album som ble vel mottatt både i kristne kretser og på engelske hitlister. De ble omtalt som "Englands best bevarte hemmelighet innen pop-musikk", og i løpet av året hadde de spilt for hundretusener av mennesker, blant annet på Wembley Stadium. Albumet inneholdt sanger som History Maker, Deeper og What a Friend I`ve Found.
Tidlig 1998 kom både livealbumet d:Tour 1997 Live, en livekonsert fra Southampton, i tillegg til A View From The Terraces, en VHS som fulgte bandet gjennom 1997.
Mezzamorphis og Glo
I 1999 kom Mezzamorphis, et mer rockepreget album, i motsetning til deres tidligere utgivelser som hadde vært preget av lovsang. Selv med låter som Bliss, Heaven og Kiss Your Feet, førte det "sekulære stempelet" til at albumet fikk en blandet mottakelse blant annet i USA, der mange mente at Delirious? hadde mistet fokuset de hadde hatt. Blant annet fikk setningen "...she`s as pretty as hell..." mange til å se rødt. Bandet svarte med å gi ut Glo året etter, et lovsangspreget album. Fantastiske lmelodier og ærlige tekster førte til at albumet ble hyllet av de fleste som hørte det, og sanger som My Glorious og Investigate er fortsatt enormt populære.
Samme år ga bandet også ut deres andre VHS; Promod:e, som inneholst en del av musikkvideoene de hadde laget.
Audio Lessonover og World Service
Derfor var det ingen overraskelse at World Service var et album der bandet hadde nærmet seg "Cutting Edge-stilen". Albumet, som kom ut sent i 2003, ble kjapt populært, og låter som Rain Down og Every Little Thing ble mye spilt i mange hjem. Delirious? hadde igjen befestet seg som et av verdens aller beste kristne band.
The Mission Bell
The Mission Bell, utgitt november 2005, er deres hittil siste album. Det ble kjapt omtalt som deres kanskje mest ærlige album, og selv om det er relativt nyutgitt er det åpenbart at Now Is The Time, Miracle Maker og Take Off My Shoes er låter som kommer til å bli spilt mye i årene som kommer. The Mission Bell er allerede utnevnt til et av bandets aller beste album, kanskje det beste. Og hvordan fortsettelsen blir? Ingen vet, men likevel tyder lite på at bandet kommer til å gi seg med det første.
Samsonberg
Samsonberg (eller Sandsberg) er navnet på et eldre bergverk i Sandsvær, hvis gamle sølvgruver, kalt ”Sølvberget”, ble gjenopptatt i Gruveåsen på Kongsberg i begynnelsen av oktober 1623. Etter Kongsbergs grunnleggelse i 1624, skiftet Sølvberget på Sandsberg navn til Kongsberg Sølvverk (1623–1958).
I 1623 kom myndighetene under vær med at bønder i det skjulte hadde drevet uttak av sølv i gamle gruver i Sandsvær, på et sted som gikk under navnet Sølvbergås. Disse gruvene hadde tilhørt kong Christian III. Foranledningen var at bonden Arne Verp var blitt arrestert i Skien for ulovlig besittelse av sølv som viste seg å stamme fra Sølvbergås. Navnet betyr ”åsen med sølvgruvene”.
Under et forhør i oktober samme år, opplyste Verp at sølvmalmen var blitt brutt på et sted øverst på åsen, hvor et par barn, som var ute og gjette buskapen samme sommer, hadde funnet noe ”sølvgrus” liggende på bakken, like ved en gammel gruve. Sølvgrusen stammet åpenbart fra en liten gruvetipp. Videre opplyste han at like i nærheten fantes en annen ”plass som bergfolk har arbeidet på i gammel tid,” og at ”bergfolk har holdt til der oppe.” Christian IV kjente åpenbart til, fra eksisterende kart og arkivmateriale, at det fantes sølvgruver i Sandsvær fra et tidligere bergverk som var blitt kalt Sandsberg eller Samsonberg, og som var blitt nedlagt i 1545. Sandsberg strakte seg fra Labro-området til Meheia, og Kongsberg sølvverk gjenopptok i tidens løp de fleste av disse gamle gruvene.
På Sandsberg var det blitt drevet sølvgruver under navn av ”Sølvberget”, som tilhørte kong Christian III. I 1621 beordret Christian IV gjenopptakelse av en av disse gruvene, en sølvholdig blygruve i Labrofossen. Lokaliteten for øvrige sølvgruver i området var imidlertid gått tapt for øvrigheten.
Kongen festet ikke meget lit til historien om gjeterbarnas funn. Han var fullt klar over at disse gruvene øverst på Sølvbergås hadde tilhørt kronens gamle ”Sølvberget" som nå var blitt gjenfunnet av øvrigheten. De lokalkjente bøndene hadde forsynt seg av sølv i de gamle gruvene på åsen. Det fremgår av Christian IVs ”Åpne mandat”, eller befaling, av 21. desember 1623, ”om dem som ulovlig har solgt sølverts og malm”, og som hadde drevet sølvutvinning ”på atskillige steder”.
Den 23. januar 1624 skriver kongen til sin stattholder Jens Juel at noen bønder har lovet at de til våren vil vise ”flere sådanne gruver som den siste funnet uti Sølvberget.” Gruven som nylig var blitt funnet, var den som Verp hadde påvist, og som fikk navnet Kongens gruve. Sølvverket var derfor intet nytt bergverk som ble grunnlagt i 1623, men en videreføring av Sandsbergs sølvgruver.
Med oppstarten av de gamle gruvene i Sølvbergås etter byens anlegg i 1624, skiftet Sandsberg, som hadde vært nedlagt i åtti år, navn til Kongsberg sølvverk. Det fremgår av kart fra ca. 1630, hvor det moderne stedsnavnet Sandsvær/Kongsberg står oppført med dobbeltnavnet ”Sansberg” ”Silfberget”.
Navnet Sandsberg, som er kjent fra 1528, betyr ”Sandsværs gruver” eller ”Sandsvær bergverk”. Til Sandsberg hørte ”Kronens kobberberg i Sandsvær”, som er dokumentert første gang i 1490. Det har omfattet alle den gang kjente kobbergruver i Sandsvær.
I det gamle kobberverket på Meheia utenfor Kongsberg, har Norsk bergverksmuseum gravd frem og datert trekull som viser at driften har vært i gang omkring 1440. Sandsbergs videre historie er ukjent, men driften går tilbake til middelalderen.
Ved Krekling, på grensen til Sandsvær, ligger gården Spisholt. Jerngruvene på gården var i drift før 1359. Gården nevnes første gang som ”Spiizsillæ”i et diplom (DN) utstedt 22. januar 1359. Navnet betyr spett- eller kilehullet og må stamme fra jerngruvene som ligger inne på gårdens jordvei. Gruver på Sandsberg kan derfor være minst like gamle, eller langt eldre. Gruvedriften på Sandsberg var omfattende og ble drevet på forskjellige malmer, som jern, kobber og sølv. Akershus lensregnskap fra 1528 opplyser at bøndene i Sandsvær ikke betalte utfareleidang pga. sin bergfrihet. I Jacob Zieglers ”Schondia” (Skandinavia) fra 1532, nevnes et ”Argenti Fodinæ”, dvs. ”Sølvgruvene”, beliggende i Ringerike, som trolig omfattet utløpet av Numedal. Venetianske kart fra 1550-årene og senere, som kopierer et flamsk kart fra 1540-årene, har avmerket et ”Argenti Fodinæ” som synes å være lagt til kongsbergområdet. Disse kartene var neppe ukjente i København, og på et kart fra omkring 1700 over Kongsberg og sølvgruvene, står Gruveåsen oppført med navnet ”Argenti Fodinæ”. Man visste nok den gang beskjed om hvor det gamle ”Argenti Fodinæ” hadde befunnet seg.
I 1538 ruster Christian III opp bergverksdriften i Sandsvær med innkalte tyske bergfolk. De forvansket navnet Sandsberg til Samsberg og Samsonberg. I 1539 nevnes ”Sølvberget” på Samsonberg. Men sterkt synkende sølvpris som følge av sølvstrømmen fra Peru til Europa, førte til at Sandsberg nedlegges i 1545.
Scylla
Scylla og Skylla er på norsk navn på blant annet:
Countdown to Ecstacy
Sporliste
Alle låtene er skrevet av Walter Becker og Donald Fagen.
Personell
Steely Dan
Rotla
Rotla er en 40 km lang elv i Nea-Nidelvvassdraget som renner gjennom Skarvan og Roltdalen nasjonalpark. Rotla har sitt utspring i Rotldalstjønna i Meråker og renner ut i Nea 15 km ovenfor Selbusjøen i Selbu.
2. århundre f.Kr.
Europa
Den romerske republikkens utstrekning når omkring hele Middelhavet.
Midtøsten
Partia blir stormakt etter å ha erobret store deler av Persia og Mesopotamia.
Norgesmesterskapet i fotball for menn 1938
ble Norgesmester etter at de slo 3-2 eeo. den 16. oktober. Målscorere for Fredrikstad var Thorleif Larsen i det 5. minutt, Knut Brynildsen på straffe i det 40. minutt og Arne Ileby i det 110. minutt. Målscorere for Mjøndalen var Trygve Halvorsen i det 60. minutt og Jørgen Hval i det 63. minutt.
Fredrikstads vinnerlag: Georg Schuster, Rolf Johannessen, Kjell Pettersen, Gunnar Andreassen, Håkon Johansen, Reidar Olsen, Thorleif Larsen, Sten Moe, Knut Brynildsen, Odd Andersen og Arne Ileby.
Sviland kraftverk
Sviland kraftverk er et  vannkraftverk ved Sviland i Sandnes kommune i Rogaland.
Norgesmesterskapet i fotball for menn 1938
1. runde
48 kamper. Kampdag 12. juni. De 8 lagene som var involvert i sluttspillet i Norgesserien, hadde walk-over: ,, , , , , og.
Sviland kraftverk
Kraftverket utnytter et fall fra Skjelbreidtjødna. Elva Svia er regulert her og høyere oppe, ved Svihusvatn i Søredalen.
Norgesmesterskapet i fotball for menn 1938
2. runde
26 kamper. Kamppdag 26. juni. De 4 lagene i semifinalen i sluttspillet i Norgesserien, hadde walk-over (,, og ).
Sviland kraftverk
Produksjonen startet i 1908,og stasjonen bar navnet " Ljonheim". En ny kraftstasjon stod ferdig i 1998.
Norgesmesterskapet i fotball for menn 1938
3. runde
14 kamper. Kampdag 3. juli. og, som spilte finale i Norgesserien, hadde walk-over.
Sviland kraftverk
Installert effekt er på 2,5 MW og midlere årsproduksjon er på 11 GWh.
175 Andromache
175 Andromache er en hovedbelteasteroide. Den ble oppdaga den 1. oktober 1877 av James Craig Watson fra Detroit Observatory i Ann Arbor. Den er oppkalt etter Andromakhe fra gresk mytologi.
Sviland kraftverk
Kraftverket eies av Lyse Energi.
Singularis
Singularis (forkortet:, eller sing. ) er et grammatisk trekk i kategorien numerus. Det er det umarkerte trekket i kategorien. I tillegg til å uttrykke at ordet som står i singularis refererer til en referent, kan det også uttrykke generisk referanse (setningen Bjørnen er et pattedyr refererer til alle bjørner, selv om substantivet står i singularis). I mange språk står også substantivet i singularis etter tallord, dette gjelder f.eks. alle tyrkiske og uralske språk. I tyrkisk tyder baş «hode», başlar er flertallsformen, men «fem hoder» er beş baş i singularis, ikke i pluralis.
På norsk brukes ofte begrepet «entall» eller «entallsform» i stedet for singularis.
Djoudj fuglereservat
Djoudj fuglereservat (fransk: Parc national des oiseaux du Djoudj) ligger på den sørøstlige bredden av Senegalelva, nordøst for den tidligere hovedstaden Saint-Louis i Senegal.
Djoudj er et viktig våtmarksområde for en rekke arter trekkfugler, og regnes som et av tre viktigste fuglefredningsområdene i Vest-Afrika. For mange arter trekkfugler utgjør Djoudj første stoppested sør for Sahara, og mer enn 400 fuglearter har tilhold her. Mer enn 1,5 millioner individer har fast tilhold her, mens inntil 3 millioner individer mellomlander under fugletrekkene.
Reservatet ligger i Senegalelvens delta og omfatter 16 000 hektar. Det består av våtmark med en stor innsjø omgitt av dammer. Vannets saltholdighet varierer fra ferskvann om vinteren, til brakkvann under fordampingen i den varme årstiden. I tørkeperioden er dette det mest vannholdige stedet i regionen, selv om vannmengden er redusert med inntil 80% de siste årene.
Betydelige bestander finnes av fugleartene hvitpelikan (Pelecanus onocrotalus), purpurhegre (Ardea purpurea), afrikaskjestork (Platalea alba), egretthegre (Egretta alba) og flere arter skarver. Mindre iøynefallende er vannsangeren (Acrocephalus paludicola), som har sitt viktigste vintertilholdssted her.
Dyrelivet forøvrig omfatter vortesvin, afrikansk sjøku, krokodiller og gaseller.
Djoudj ble først fredet i 1971, og fredningsområdet ble utvidet i 1975. Området er både RAMSAR-område og verdensarvområde. Området var oppført på listen over truede verdensarvsteder fra 2000 til 2006 på grunn av at ugressplanten Salvinia molesta truet med å kvele områdets naturlige vegetasjon. Reservatet grenser til Diawling nasjonalpark i Mauritania på nordsiden av elven.
Øyfjorden (Lenvik)
Øyfjorden er en av de lengre fjordene på øya Senja i Troms. Hele fjorden ligger i Lenvik, lengst nordvest på øya. Tidligere tilhørte Øyfjorden, sammen med Stønnesbotn, Hillesøy kommune. Fra innerst i Ørnfjordbotn i sør til fjordens utløp i Norskehavet ved Kjølva er det ca. 15 km. Innerst deler Keipneset fjorden i to, Trælvika i øst og Ørnfjorden i vest.
Ved Ørnfjordens utløp, på vestsiden, ligger fiskeværet Fjordgård (194 innb.), som har veiforbindelse via Fjordgårdtunnelen og Ørnfjordtunnelen på fylkesvei 275 til Mefjordbotneidet. Lenger utover langs Øyfjorden ligger de fraflyttede stedene Tofta, Øyfjordvær og Breivika.
I Trælvika er det også en forlatt boplass. Omtrent midt på østsiden av fjorden ligger fiskeværet Husøy (252 innb.). Husøya er ei egen lita øy som er knyttet til Senja med en 300 meter lang molo. Også Husøya har veiforbindelse. fylkesvei 277 går over fjellet via to tunneler til Huselv i Stønnesbotn. Begger de nevnte veiene er forbundet med fylkesvei 862.
Folketallet i Fjordgård har gått noe tilbake i løpet av de siste årene, mens det på Husøya har holdt seg stabilt, og til og med økt enkelte år. Begge stedene har hvert sitt kapell og hver sin skole, barnehage og dagligvarebutikk med posttjenester.
Øysand
Øysand er ei bygd beliggende nordvest i Melhus kommune i Trøndelag. Elva Gaula danner grense i nord og øst mot Leinstrand i Trondheim kommune. Mot vest ligger ei langgrunn sandstrand ved Gaulosen, ei arm av Trondheimsfjorden. Lengst sør krysser E39 fra Klett mot Orkanger. Øysand er ei flat slette der det meste av arealet brukes til korndyrking. Det finnes også noe industri, og en campingplass ved stranda. Den mest berømte øysandingen er Ivar Gafseth, som er kjent fra The Julekalender og Trøndelag Teater.
Norsewood
Norsewood er en bosetning som ligger i den nordlige enden av Tararuadistriktet, sør i Hawke's Bay på New Zealand, midt i det som engang var det tettvokste skogsområdet kalt «Seventy-Mile-Bush» («70-milsskogen»). Innbyggertallet er i dag omkring 330 mennesker. Bosetningen er delt i to av riksveien; Upper Norsewood og Lower Norsewood (øvre og nedre Norsewood).
Historie
Norsewood ble grunnlagt i 1872 da det kom cirka 360 nordmenn og 11 svensker med skipet «Høvding» til Napier 15. september, etter en sjøreise som hadde vart i 108 dager. Tidligere samme dagen kom også det engelske skipet «Ballarat» til Napier. Blant passasjerene her var om lag 70 dansker. Av passasjerlistene går det fram at mange av de norske innvandrerne i den første bølgen kom fra Vestfold og Østfold, nærmere bestemt Glemmen og Tune (begge i Østfold). Denne innvandringen var kommet i stand etter at styresmaktene på New Zealand hadde sendt representanter til de skandinaviske landene for å få folk til å utvandre til New Zealand. De fleste av disse skandinavene ble de første nybyggerne i Norsewood, resten — for en stor del dansker — grunnla byen Dannevirke, om lag 22 km unna. I løpet av de første årene med tilrettelagt innvandring av skandinaver (1871—1876) kom det i alt 3227 til landet. I 1878 utgjorde skandinavene litt over 1% av innbyggertallet på New Zealand, den høyeste prosentdelen de noen gang nådde.
Norsewood blir bygd
I de neste årene kom hundrevis av andre nybyggere som strevde for å skape seg et nytt liv på mange av 40-acre gårdene i Norsewood — som dermed ble det viktigste tettstedet i området. Blant disse menneskene var det mange flere nordmenn, og også svensker, dansker, tyskere og briter. Livet var svært strevsomt for mange av disse, og fattigdom var velkjent i distriktet. De ble også utsatt for naturkatastrofer, som flom i 1880, og en stor brann som i 1888 ødela mye av Norsewood og gjorde rundt 170 mennesker hjemløse.
Newzealandske styresmakter hadde lovet å sysselsette disse innvandrerne med forskjellige former for offentlig arbeid, blant annet bygging av veier og jernbane. Men ting gikk ikke alltid som planlagt, særlig ikke etter at landet gikk inn i økonomiske nedgangstider omkring 1880.
Øysand
Neu-Drontheim
Under andre verdenskrig planla tyskerne en stor by på Øysand, Neu-Drontheim.
Teigland
Teigland er et norsk slektsnavn. I 2023 hadde 705 personer i Norge Teigland som sitt etternavn.
Norsewood
Norsewood blir bygd
Men i løpet av 1880-åra ble jernbanen sakte, men sikkert, bygd gjennom skogsområdene, det ble satt opp sagbruk, og gradvis ble skogsområdene gjort om til produktivt jordbruksland. Fra omkring år 1900 avtok den skandinaviske innvandringen.
Kultur og språk
I de tidligste årene kom det en kort tid ut fire aviser på skandinaviske språk i området. Men de fleste av innvandrerne ønsket å bli naturaliserte britiske borgere, og morsmålet ble borte etter første eller andre generasjon. I Norsewood ble det snakket norsk fram til 1930-åra.
Ved ethundreårsfeiringen av Norsewood i 1972 økte interessen for norsk kultur og tradisjon, men ikke for språket. Det som nå lever av det norske språket, er en del etternavn, gatenavn og innskrifter på gravsteiner.
Herøy
Herøy er navnet på to kommuner i Norge, samt øya som Herøy kommune i Møre og Romsdal har navnet sitt fra:
Norsewood
Kultur og språk
Byen tar allikevel vare på det norske opphavet sitt, og feirer hvert år 17. mai på den søndagen som faller nærmest nasjonaldagen. Den norske staten har også vist stedet oppmerksomhet: Ved hundreårsjubiléet i 1972 fikk Norsewood en Bindalsfæring i gave fra den norske regjeringen. Denne båten står utstilt i en glasmonter i Upper Norsewood. En tekstilvirksomhet med ganske stor vareeksport til Australia og Asia, bærer navnet «Norsewear» og ligger i Lower Norsewood.
Populærkultur
TV-serien The Almighty Johnsons handlet om Axl Johnson fra Norsewood, som på sin 21-årsdag oppdaget at han var medlem av en familie av norrøne guder.
Slaget ved Tunis
Slaget ved Tunis mellom Den romerske republikk og Karthago skjedde i 255 f.Kr. under den første punerkrig. Krigen endte med karthagensk seier.
Den spartanske generalen Xanthippus er anerkjent den karthagenske formasjonen, kavaleri delt mellom to vinger, leiesoldater på deres høyre side, med en falanks av sivile i sentrum, og en linje med elefanter foran infanteriet, som slo romerne i sin vanlige formasjon.
Lanterne rouge
Lanterne rouge (fransk: Rød lanterne) er navn gitt den deltakeren som er sist i sammendraget i sykkelløp, som eksempel Tour de France. Uttrykket kommer av den røde lykten som hang bakerst på tog for at konduktøren skulle kontrollere at ingen av koblingene var løsnet. Den røde lanternen er således den som ligger sist i feltet, i hvert fall tidsmessig.
Lanterne rouge i Tour de France
Belgiske Wim Vansevenant er den eneste syklisten som har kommer sist i Tour de France tre ganger (2006, 2007 og 2008)
Tunnsjøen (Aurskog-Høland)
Tunnsjøen er et vann 200 meter over havet nord for tettstedet Momoen vest i Aurskog-Høland kommune i Viken. Vannet får tilsig fra mange bekker, blant annet fra Svarttjenn i Prestehesten naturreservat i nord. Avløpet er i sørenden, der Hafsteinelva renner sørover mot Hemnes.
Ved sørenden passerer fylkesvei 169.
Solheim Turiststasjon
Solheim Turiststasjon er et privatdrevet pensjonat langs fylkesvei 48, beliggende midt i Uskedalen i Kvinnherad kommune i Hordaland. Pensjonatet disponerer ni enkelt- og dobbelsoverom, og brukes som selskapslokaler, kurs og konferansested. Pensjonatdriften ble startet i 1956 av Fridtjof og Aslaug Sunde, og lenge sto Uskedalens eneste bensinpumpe og bil der.
Fredrik Carlsen
Fredrik Kjernmoen Carlsen (født 1. desember 1989) er en norsk tidligere fotballspiller. Han la opp etter sesongen 2021.
Han skrev kontrakt med 7. mars 2008 og fikk sin eliteseriedebut 5. juni 2008 mot Hamarkameratene. Carlsen signerte 13. februar 2009 en lånekontrakt med Aalesunds FK. Lånet ble forlenget for 2010 sesongen, fordi klubbene ikke kunne bli enige om en overgangssum. Før 2011-sesongen ble overgangen gjennomført på permanent basis. I sin debut for AaFK 15. mars 2009 mot Tromsø IL scoret han AaFKs mål i en kamp som endte 1-1.
Carlsen har kamper for Norges U19 og U21-landslag.
Vågevannet
Vågevannet er en innsjø beliggende mellom Våge og Fjeldskår i Lindesnes i Agder. Vannet renner ut via en bekk til havet mellom Lillehavn og Øvre Våge. Det er blant annet ål i vannet. Vannet holder gode temperaturer om sommeren, og er et populært badested.
Wado-ryu
Wado-ryu er en stilart innen karate som ble grunnlagt av Hironori Ohtsuka i 1930-årene og betyr «fredens vei». Den er en av fire større stilarter innen karate.
Ohtsuka var mester i Ju-Jutsu da han begynte å trene karate for Gichin Funakoshi, og Wado Ryu ble en blanding av den Ju-Jutsuen han kunne fra før og karate fra Okinawa. For sin utvikling av stilarten Wado-ryu ble stormester Hironori Othsuka tildelt tittelen Mejin av den japanske keiser, som den eneste innen kampsportkunsten som er blitt beæret med denne tittelen. Wado Ryu kjennetegnes av hurtige teknikker og spesielle kroppsforflytninger («Taisabaki»).
Både i Norge og internasjonalt er det flere organisasjoner som underviser Wado Ryu Karate. Wado-Ryu Norge (WRN) består i dag av 13 klubber som ligger spredt rundt i landet, og som samles ved flere anledninger gjennom året. Det mest sentrale arrangementet er sommerleiren, som strekker seg over en hel uke og med Sensei M. Shiomitsu som instruktør, men også weekendtreninger på Gol, samt Wado Cup og juletrening med Sensei M. Shiomitsu er populært blant medlemmene.
Den andre store Wado-Ryu-organisasjonen i Norge er WIKF Norge som består av 13 klubber på vestlandet, østlandet, Trøndelag og i Nordland. WIKF Norge ble grunnlagt av sensei Mihajlo Misic (7. dan) og blir i dag ledet av sensei Cato Bruarøy (7. dan). WIKF Norge tilbyr 10-15 felles treningssamlinger i året fordelt på alle landsdeler organisasjonen har klubber. Alle medlemmer tilbys også treningsleirer over hele verden, der sommersamlingen i Spania og helgesamlingene i London er mest populære blant de norske utøverne.
WIKF – Wado International Karate-Do Federation eller Wado Kokusai Karate-Do Remni ble grunnlagt i 1991 av sensei Tatsuo Suzuki (8. dan) som trente under Ohtsuka. Det er den største organisasjonen utenfor Japan. Sensei Suzuki ble født i 1928 og var den som innførte Wado Ryu-karate til Europa. Han har vært mange ganger i Norge for å instruere.
Wado Kai er den tredje store internasjonale organisasjonen. I Norge er Skedsmo Karateklubb og Sørum Karateklubb medlem av Wado Kai.
Wado Kai og WIKF har nesten identisk graderingspensum, mens det er større forskjeller mellom Wado Ryu og de to andre organisasjonene. Det er mindre forskjeller i utførelsen av kata i alle de tre organisasjonene.
Beltegrader
Beltegradene går fra 9.-1.kyu og fra 1.-10 Dan(sort).
Wado Ryu sine treninger kan deles inn i tre hovedgrupper:
Pingo
Pingo fra inuittisk, også kjent som bulganniakh fra Sibir, er en kjegleformet landform, der et jordlag blir løftet av en iskjerne.